...Бала саҡтан оялсан булып үҫте шул Мәрзиә. Егерме йәше тулып уҙғас, бер егеткә иҫе китеп ғашиҡ булғайны-булыуын. Ике йыл осрашҡас, ғаилә ҡорорбоҙ, бәлки, тип йөрөгәндә, тегенеһе ҡапыл юҡты бар итеп ғауға сығарҙы ла юғалды, телефонын да алмаҫ булды. Баҡтиһәң, параллель рәүештә бер ҡыҙ менән осрашып йөрөгән һәм уға өйләнергә ҡарар иткән. Был хәлдән оҙаҡ ҡына аңҡы-тиңке йөрөгәндән һуң, башкөллө эшкә сумды Мәрзиә.